stanford-oval/wikipedia huggingface dataset:
สถาบันแคโรลินสกา

| --- | --- |
คติพจน์: To improve human health
ประเภท: มหาวิทยาลัยแพทย์
สถาปนา: ค.ศ. 1810
ปริญญาตรี: 6,000
บัณฑิตศึกษา: 3,000
นักศึกษาปริญญาเอก: 2,100 (2009)
ที่ตั้ง: สต็อกโฮล์ม สวีเดน 
วิทยาเขต: Solna , Huddinge
เว็บไซต์: www.ki.se
สถาบันแคโรลินสกา (สวีเดน : Karolinska Institutet)  เป็นสถาบันที่สอนทางด้านแพทย์และศัลยศาสตร์ เป็นโรงเรียนแพทย์ที่ใหญ่ที่สุดในสวีเดน และเป็นหนึ่งในมหาวิทยาลัยแพทย์ที่ใหญ่ที่สุดในยุโรป  เป็นศูนย์กลางการรักษาและการศึกษาทางการแพทย์ในประเทศสวีเดน โดยโรงพยาบาลมหาวิทยาลัยแคโรลินสกาโซลน่า และโรงพยาบาลมหาวิทยาลัยแคโรลินสกาฮุดดิงเง่อ เป็นสถานที่ฝึกสอนและทำวิจัยของมหาวิทยาลัย โดยทั้งหมดทำงานร่วมกันในชื่อ Academic health sciences center โดยสามารถผลิตบุคลากรทางการแพทย์ได้กว่า 30 เปอร์เซนต์ และมีงานวิจัยกว่า 40 เปอร์เซนต์ของทั้งประเทศ
สถาบันแคโรลินสกา ก่อตั้งเมื่อปี ค.ศ.1810 ตั้งอยู่ที่เขตโซลน่า (Solna) เป็นวิทยาเขตแรก และวิทยาเขตที่สองที่เฟลมมิงสเบิร์ก เขตฮุดดิงเง่อ (Huddinge) ทั้งสองที่ เป็นที่ตั้งของโรงพยาบาลมหาวิทยาลัยแคโรลินสกา (Karolinska Universitet Sjukhus) นอกจากนี้ยังมี โรงพยาบาลดันเดอรีด (Danderyds sjukhuset) และโรงพยาบาลเซิร์ดเดอร์ (Södersjukhuset.) เป็นโรงพยาบาลร่วมฝึกสอนและทำวิจัยกับมหาวิทยาลัยอีกด้วย
สมัชชาโนเบลแห่งสถาบันแคโรลินสกาเป็นองค์กรอิสระของสถาบันแคโรลินสกา มีหน้าที่ดูแลและพิจารณาผู้ที่สมควรได้รับรางวัลโนเบลสาขาการแพทย์และสรีรวิทยา คณะกรรมการประกอบไปด้วยศาสตราจารย์ 50 คน จากสาขาต่างๆของมหาวิทยาลัย  ปัจจุบันมีหลักสูตรที่เปิดสอน 16 สาขา หลักสูตรเพิ่มเติมหลังปริญญา 13 สาขา และหลักสูตรพยาบาลเฉพาะทางอีก 9 สาขา หลักสูตรต่างๆสอนเป็นภาษาสวีเดน แต่หลักสูตรปริญญาโท (บางหลักสูตร) และปริญญาเอก เปิดสอนเป็นภาษาอังกฤษ
จากการจัดอันดับมหาวิทยาลัยโดยวารสารไทมส์ไฮเออร์เอดูเคชันซัปพลีเมนต์ในปี 2018 สถาบันแคโรลินสกาถูกจัดอันดับในภาพรวมอยู่อันดับที่ 32 ของโลก   ถูกจัดอันดับอยู่ในอันดับที่ 15 ของโลก อันดับ 5 ของยุโรป และอันดับ 1  ของสวีเดนในหัวข้อแพทยศาสตร์พรีคลินิคและวิทยาศาตร์สุขภาพ
ในขณะที่การจัดอันดับมหาวิทยาลัยโลกโดย QS World University Rankings สถาบันแคโรลินสกาถูกจัดอันดับในหัวข้อแพทยศาสตร์อยู่อันดับที่ 7 ของโลก อันดับที่ 3 ของยุโรป แต่ไม่ถูกจัดอันดับในหัวข้ออื่น
ในปี 2015 หลักสูตรทันตแพทยศาสตร์ของสถาบันแคโรลินสกา ได้ถูกจัดอันดับเป็นอันดับที่ 1 ของโลกในหัวข้อด้านทันตกรรม ซึ่งจัดโดย QS เช่นกัน
ประวัติ

สถาบันแคโรลินสกา มีชื่อเดิมว่า Royal Caroline Institute  ก่อตั้งช่วงระหว่างปี ค.ศ. 1810 - 1811 จุดประสงค์เพื่อฝึกหัดศัลยแพทย์สำหรับกองกำลังกลาโหมสวีเดน ชื่อเดิมเมื่อก่อตั้งคือ " Medico - Chirurgiska institutet " ( Chirurg (ชีรูก) : ศัลยศาสตร์ ) เมื่อปี 1817 ได้มีการเติมคำว่า 'Karolinska' เพื่อระลึกถึง 'Karoliner' ซึ่งเป็นกลุ่มทหารของกษัตริย์ ชาร์ล หรือ คาร์ล ที่ 13 ดังนั้นสถาบันแห่งนี้จึงมีชื่อเต็มว่า Kung Karolinska Medico-Chirurgiska Institutet  ในปี ค.ศ. 1968 ได้เปลี่ยนชื่อใหม่ เหลือเพียง Karolinska Intitutet
สถาบันแคโรลินสกาได้มีการเฉลิมฉลองการก่อตั้งครบ 200 ปีในปี ค.ศ.2010 (พ.ศ. 2553)
สัญลักษณ์ของมหาวิทยาลัย

คทาแอสคลีเพียส  เป็นคทาของเทพเจ้าแห่งการแพทย์แอสคลีเพียส ซึ่งเป็นบุตรของอะพอลโล่ และมักจะมีงูพันรอบคทา ใช้เป็นสัญลักษณ์ทางการแพทย์มาตั้งแต่สมัยกรีกโบราณ
ถ้วยที่มีงู  เป็นภาพที่ปรากฎเป็นสัญลักษณ์ของเทพีแห่งสุขอนามัยชื่อไฮเจีย หรือไฮเกีย ซึ่งเป็นบุตรสาวของแอสคลิเพียส งูที่ดื่มน้ำในถ้วยแสดงถึงความโชคดี
ไก่  เป็นสัญลักษณ์ของชีวิตใหม่ของผู้ที่ได้รับการรักษา และแสดงถึงการเสียสละของแอสคลิเพียส ไก่มีความหมายในประโยคสุดท้ายที่โซคราเตส นักปรัชญาชาวกรีกกล่าวหลังจากดื่มถ้วยยาพิษว่า "Crito, we owe a cock to Asclepius. Do pay it. Don't forget."
หลักสูตรการศึกษา

สถาบันแคโรลินสกา เปิดสอนเฉพาะหลักสูตรทางการแพทย์เท่านั้น หลักสูตรที่เปิดสอนได้แก่
| 0 | 1 | 2 |
| --- | --- | --- |
|  Audiology  Biomedical laboratory science  Biomedicine  Dental hygiene  Dentistry  Medical informatics  Medicine  Midwifery |  Nursing  Specialist nursing  Occupational therapy  Optometry  Physiotherapy  Psychotherapy  Public health sciences  Radiography  Speech and language pathology |  |
สถาบัน ศูนย์และหน่วยงานของมหาวิทยาลัย

| 0 | 1 | 2 |
| --- | --- | --- |
|  วิทยาศาสตร์ชีวภาพและโภชนาการ  เซลล์ และอณูชีววิทยา  ประสาทวิทยาคลินิค  การวิจัยทางคลินิคและการศึกษาต่อเนื่อง โรงพยาบาลเซิร์ดเดอร์  ศูนย์คลินิคศึกษา โรงพยาบาลดันเดอรีด  ศูนย์การศึกษาทางคลินิค อินเตอร์เวนชั่นและเทคโนโลยี  ทันตแพทยศาสตร์  เวชศาสตร์สิ่งแวดล้อม  ห้องปฏิบัติการทางการแพทย์  การศึกษา สารสนเทศ การจัดการและจริยธรรมทางการแพทย์  ชีวเคมีทางการแพทย์ และชีวฟิสิกส์ |  ระบาดวิทยาทางการแพทย์ และเวชสถิติ  แพทยศาสตร์ วิทยาเขตโซลน่า  แพทยศาสตร์ วิทยาเขตฮุดดิงเง่อ  จุลชีววิทยา เนื้องอก และเซลล์วิทยา  อณูชีววิทยาทางการแพทย์และศัลยกรรม  ประศาสตร์ชีววิทยา วิทยาศาสตร์การรักษาและสังคม  มะเร็งวิทยาและพยาธิวิทยามะเร็ง  สรีรวิทยาและเภสัชวิทยา  สาธารณสุขศาสตร์  สุขภาพสตรีและเด็ก |  |
ดูเพิ่ม

รางวัลโนเบล
สถาบันอุดมศึกษา
แหล่งข้อมูลอื่น

เว็บไซต์สถาบันแคโรลินสกา
เว็บไซต์ศึกษาต่อประเทศสวีเดน
รางวัลโนเบล
หอสมุดสถาบันแคโรลินสกา โซลน่า
KI Campus ในโซลน่า ด้านหลังคือโรงพยาบาลมหาวิทยาลัย
สถาบันเทคโนโลยีจอร์เจีย

| --- | --- |

ชื่อย่อ: GT
คติพจน์: Progress and Service
ประเภท: มหาวิทยาลัยรัฐบาล
สถาปนา: ค.ศ. 1885
เว็บไซต์: www.gatech.edu
สถาบันเทคโนโลยีจอร์เจีย (อังกฤษ: Georgia Institute of Technology) หรือรู้จักในชื่อ จอร์เจียเทค (Georgia Tech) เป็นมหาวิทยาลัยรัฐบาลของสหรัฐอเมริกา ตั้งอยู่ที่เมืองแอตแลนตา รัฐจอร์เจีย จอร์เจียเทคจัดเป็นมหาวิทยาลัยประเภทเน้นการวิจัย (research university) โดยเป็นส่วนหนึ่งในเครือมหาวิทยาลัยแห่งรัฐจอร์เจีย (University System of Georgia) จอร์เจียเทคมีวิทยาเขตหลายแห่งทั่วโลก ได้แก่ ที่เมือง Savannah รัฐจอร์เจีย, เมือง Metz ประเทศฝรั่งเศส, เมือง Athlone ประเทศไอร์แลนด์, เมือง Shanghai ประเทศจีน และประเทศสิงคโปร์ 
จอร์เจียเทคก่อตั้งเมื่อ 13 ตุลาคม พ.ศ. 2428 มีนักศึกษา ประมาณ 20,000 คน  และมีคณาจารย์มากกว่า 1,000 ท่าน จอร์เจียเทคมีชื่อเสียงทางด้านวิศวกรรมศาสตร์ โดยได้รับการจัดอันดับมหาวิทยาลัยในสหรัฐอเมริกาโดยนิตยสารยูเอสนิวส์ให้อยู่ในสิบอันดับแรกทางด้านวิศวกรรมเสมอในช่วงสิบปีที่ผ่านมา โดยมีชื่อเสียงที่สุดในด้านวิศวกรรมอุตสาหการซึ่งได้รับการจัดอันดับให้อยู่ในอันดับ 1 มาเป็นเวลา 20 ปีติดต่อกันถึงปัจจุบัน (พ.ศ. 2553)
ภาพถ่ายจอร์เจียเทคทางฝั่งตะวันออก แสดง Bobby Dodd Stadium อยู่ด้านหน้า และเทคทาวเวอร์อยู่ด้านหลังเยื้องมาทางซ้าย
เทคทาวเวอร์
Ramblin' Wreck อีกสัญลักษณ์ของจอร์เจียเทค
การศึกษา

Colleges of Architecture
Colleges of Engineering
Daniel Guggenheim School of Aerospace Engineering
Wallace H. Coulter Department of Biomedical Engineering
School of Chemical and Biomolecular Engineering
School of Civil and Environmental Engineering
School of Electrical and Computer Engineering
H. Milton Stewart School of Industrial and Systems Engineering
School of Materials Science and Engineering
George W. Woodruff School of Mechanical Engineering
Colleges of Sciences
Colleges of Computing
Colleges of Management
Ivan Allen College of Liberal Arts
การวิจัย

ปัจจุบันจอร์เจียเทคจัดเป็นมหาวิทยาลัยที่มุ่งเน้นการวิจัยเป็นอย่างมากตามการจัดของ The Carnegie Foundation for the Advancement of Teaching งานวิจัยต่างๆได้รับการสนับสนุนทั้งจากภาครัฐและภาคเอกชน โดยงานวิจัยส่วนหนึ่งมาจากห้องทดลองภายในภาควิชาต่างๆในมหาวิทยาลัย และอีกส่วนหนึ่งก็มาจากสถาบันวิจัยของมหาวิทยาลัยเอง ได้แก่ สถาบันวิจัยจอร์เจียเทค (GTRI)  ซึ่ง GTRI มุ่งเน้นการวิจัยทางเทคโนโลยีที่หลากหลาย เช่น เรดาร์, electro-optics, และวิศวกรรมวัสดุศาสตร์ เป็นต้น นอกจากนี้จอร์เจียเทคยังเป็นเจ้าของศูนย์วิจัยนาโนเทคโนโลยีที่ถือได้ว่ามี clean room ที่ใหญ่ที่สุดในภูมิภาคตะวันตกเฉียงใต้ของสหรัฐอเมริกา
ในส่วนการทำวิจัยด้านหุ่นยนต์ จอร์เจียเทคได้ก่อตั้ง Center for Robotics and Intelligent Machines (RIM@GT) ขึ้นเมื่อปี ค.ศ. 2006 โดยถือเป็นหน่วยวิจัยสหวิชาที่เป็นการร่วมมือระหว่างนักวิจัยจากคณะต่างๆภายในมหาวิทยาลัย ได้แก่ College of Computing, College of Engineering และ GTRI  ในปัจจุบัน RIM@GT เปิดหลักสูตรระดับปริญญาเอกทางด้านหุ่นยนต์ โดยถือเป็นหลักสูตรสหวิชาทางด้านหุ่นยนต์เป็นรายที่สองต่อจากมหาวิทยาลัยคาร์เนกีเมลลอน
การจัดอันดับ

การจัดอันดับโดยนิตยสารยูเอสนิวส์ ปี 2011 ในระดับบัณฑิตศึกษา  เป็นดังนี้
อันดับ 4 วิศวกรรมศาสตร์
อันดับ 1 วิศวกรรมอุตสาหการ
อันดับ 2 วิศวกรรมชีวการแพทย์
อันดับ 3 วิศวกรรมโยธา
อันดับ 4 วิศวกรรมการบินและอวกาศยาน
อันดับ 5 วิศวกรรมสิ่งแวดล้อม
อันดับ 6 วิศวกรรมเครื่องกล
อันดับ 6 วิศวกรรมไฟฟ้า
อันดับ 6 วิศวกรรมคอมพิวเตอร์
อันดับ 8 วิศวกรรมวัสดุ
อันดับ 8 วิศวกรรมนิวเคลียร์
การจัดอันดับมหาวิทยาลัยโลก โดย Times Higher Education - QS World University Rankings
อันดับ 8 มหาวิทยาลัยทางด้านเทคโนโลยี
อันดับ 97 โดยภาพรวม
ศิษย์เก่า

จิมมี คาร์เตอร์ อดีตประธานาธิบดีสหรัฐอเมริกา และรางวัลโนเบลสาขาสันติภาพ
Kary Mullis รางวัลโนเบลสาขาเคมี ปี ค.ศ. 1993
ศ.ดร. ศรีศักดิ์ จามรมาน ประธานกรรมการบริหารและประธานผู้บริหาร วิทยาลัยการศึกษาทางไกลอินเทอร์เน็ต มหาวิทยาลัยอัสสัมชัญ (ABAC) ผู้ได้รับการยกย่องว่าเป็น "บุรษคอมพิวตอร์แห่งเอเชียและบิดาอีเลิร์นนิ่งไทย"  นอกจากนี้ยังเป็นคนไทยคนแรกที่จบจากจอร์เจียเทค
กานต์ ตระกูลฮุน กรรมการผู้จัดการใหญ่ บริษัทปูนซีเมนต์ไทย จำกัด (มหาชน)
ณัฐวุฒิ อมรวิวัฒน์ พิธีกรรายการเจาะใจ
ดร.ก้องภพ อยู่เย็น วิศวกร องค์การนาซ่าทำงานประจำอยู่สถาบัน "กอดดาร์ด สเปซ ไฟลท์ เซ็นเตอร์"  ศูนย์วิจัยเกี่ยวกับการสำรวจโลกและจักรวาล ที่รัฐแมริแลนด์
นาวาอากาศตรี ปุณมี ปุณศรี อดีตรัฐมนตรีชาวไทย
วิทยาเขตอื่นๆ

วิทยาเขต Savannah
วิทยาเขต Lorraine
วิทยาเขต Shanghai
วิทยาเขต Singapore
แหล่งข้อมูลอื่น

เว็บไซต์สถาบันเทคโนโลยีจอร์เจีย
สมาคมนักเรียนไทยสถาบันเทคโนโลยีจอร์เจีย[ลิงก์เสีย]
ข่าวงานวิจัยที่จอร์เจียเทค เก็บถาวร 2008-12-19 ที่ เวย์แบ็กแมชชีน
วิทยาเขต Lorraine ที่เมือง Metz ประเทศฝรั่งเศส
รายชื่อผู้ชนะชาร์ตโชว์แชมเปียน (ค.ศ. 2023)

ชาร์ตโชว์แชมเปียน เป็นรายการชาร์ตเพลงทางโทรทัศน์ของเอ็มบีซีเอ็มในเกาหลีใต้ รายการจะมอบรางวัลให้กับซิงเกิลที่มีประสิทธิภาพดีที่สุดในประเทศระหว่างการถ่ายทอดสดทุกสัปดาห์
ในปี 2023 มี 30 ซิงเกิลที่ได้อันดับที่หนึ่งในชาร์ต และ 26 ศิลปินได้รับถ้วยรางวัลอันดับหนึ่ง "Love Me Like This" โดยเอ็นมิกซ์ มีคะแนนสูงสุดที่ 9,176 คะแนน ในการออกอากาศเมื่อวันที่ 29 มีนาคม "Flower" โดยจีซูเป็นเพลงเดียวที่สามารถคว้ารางวัล Triple Crown ได้
วัดคลองเจริญ

| วัดคลองเจริญ |
| --- | --- |

ชื่อสามัญ: วัดคลองเจริญ
ที่ตั้ง: หมู่ 8 บ้านคลองเจริญ ตำบลหนองหญ้าปล้อง อำเภอบ้านด่านลานหอย จังหวัดสุโขทัย 64140
ประเภท: วัดราษฎร์
นิกาย: มหานิกาย เถรวาท
เจ้าอาวาส: พระ
กิจกรรม: ศาสนสถานในพระพุทธศาสนาที่มีกิจกรรมเชิงพุทธตลอดปี
 สถานีย่อยพระพุทธศาสนา
วัดคลองเจริญ ตั้งอยู่ที่ บ้านคลองเจริญ หมู่ที่ 8 ตำบลหนองหญ้าปล้อง  อำเภอบ้านด่านลานหอย  จังหวัดสุโขทัย  เป็นชนิดวัดราษฎร์  สังกัดคณะสงฆ์มหานิกาย เป็นวัดที่ก่อตั้งมาตั้งแต่ พ.ศ. 2530
ประวัติ > ประวัติ

วัดคลองเจริญ ตั้งเมื่อ พ.ศ 2530 เรียกตามชื่อบ้าน ตั้งอยู่ที่ บ้านคลองเจริญ หมู่ที่ 8 ตำบลหนองหญ้าปล้อง  อำเภอบ้านด่านลานหอย จังหวัดสุโขทัย สังกัดคณะสงฆ์มหานิกาย
ประวัติ > ลำดับเจ้าอาวาส

1.
2.
3. พระอธิการสุปัน สุเมโธ
วนิดา โคตรเรือง

วนิดา โคตรเรือง เกิดเมื่อวันที่ 29 มิถุนายน พ.ศ. 2533 ที่จังหวัดสกลนคร เป็นอดีตนักกีฬาวอลเลย์บอลหญิงทีมชาติไทย
การศึกษา

ระดับประถม : โรงเรียนบ้านปลวกธาตุโสภาวิทยา
ระดับมัธยม : โรงเรียนสุรนารีวิทยา สายศิลป์ภาษาอังกฤษ
ระดับอุดมศึกษา : ชั้นปีที่ 2  คณะวิทยาลัยการเมืองการปกครอง  สาขา บริหารรัฐกิจและกิจการสาธารณะ PA มหาวิทยาลัยมหาสารคาม
รางวัล > สโมสร

2013–2014 ไทยแลนด์ลีก -  ชนะเลิศ กับ นครราชสีมา
2014–2015 ไทยแลนด์ลีก -  ชนะเลิศ กับ บางกอกกล๊าส
2014 วีทีวีอินเตอร์เนชันแนลคัพ -  รองชนะเลิศ
2015 ไทยเดนมาร์คซูเปอร์ลีก -  ชนะเลิศ กับ บางกอกกล๊าส
2015 ชิงแชมป์สโมสรเอเชีย -  ชนะเลิศ กับ บางกอกกล๊าส
แหล่งข้อมูลอื่น

FIVB Biography
วันเกิดของนาย วันตายของฉัน

| วันเกิดของนาย วันตายของฉัน |
| --- | --- |
ประเภท: ละครชุด (ซีรีส์)
สร้างโดย: จีเอ็มเอ็ม แกรมมี่ จีเอ็มเอ็มทีวี บริษัท นักเล่าเรื่อง จำกัด
กำกับโดย: ขนิษฐา ขวัญอยู่
แสดงนำ: พุฒิชัย เกษตรสิน ลภัสลัล จิรเวชสุนทรกุล ปุริม รัตนเรืองวัฒนา พลอยชมพู ศุภทรัพย์ กิตติพัทธ์ ชลารักษ์ สันติสุข พรหมศิริ สรวงสุดา ลาวัณย์ประเสริฐ กัลยา เลิศเกษมทรัพย์ สรพงศ์ ชาตรี
ดนตรีแก่นเรื่องเปิด: Happy Birthday Opening Theme
ดนตรีแก่นเรื่องปิด: จำฉันได้หรือเปล่า - สรัลชนา อภิสมัยมงคล
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: 13 ตอน
การผลิต
ผู้อำนวยการสร้าง: สถาพร พานิชรักษาพงศ์
ความยาวตอน: 75 นาที   135 นาที (ตอนจบ)
ออกอากาศ
เครือข่าย: จีเอ็มเอ็ม 25, ไลน์ทีวี
ออกอากาศ: 7 ตุลาคม พ.ศ. 2561 – 30 ธันวาคม พ.ศ. 2561
Happy Birthday วันเกิดของนาย วันตายของฉัน เป็นละครชุด (ซีรีส์) ประเภทแฟนตาซี - ดราม่า ผลิตโดยจีเอ็มเอ็มทีวี ร่วมกับ บริษัท นักเล่าเรื่อง จำกัด กำกับการแสดงโดย ขนิษฐา ขวัญอยู่ ออกอากาศทางจีเอ็มเอ็ม 25 ทุกวันอาทิตย์ เวลา 20.30 น. และออกอากาศย้อนหลังทางไลน์ทีวี เวลา 22.30 น. เริ่มตอนแรกวันที่ 7 ตุลาคม พ.ศ. 2561
เรื่องย่อ

ตลอดทั้งชีวิต 16 ปีของ ต้นไม้ (ปุริม รัตนเรืองวัฒนา) เขาคือเด็กที่ไม่เคยมีวันเกิดเป็นของตัวเองแม้แต่ครั้งเดียว เพราะวันเกิดของต้นไม้ คือ "วันตาย" ของ ธารน้ำ (ลภัสลัล จิรเวชสุนทรกุล) พี่สาวคนโต ถ้าต้นไม้เอ่ยถึงเรื่องวันเกิด พ่อเชษฐ์ (สันติสุข พรหมศิริ) และ แม่อร (สรวงสุดา ลาวัณย์ประเสริฐ) จะโกรธต้นไม้มากถึงมากที่สุด แต่แล้วในขวบปีที่ 17 ต้นไม้ก็ได้รับของขวัญวันเกิดชิ้นแรกจากพ่อและแม่ นั่นคือ “ห้องนอนเก่าของธารน้ำ“ และเมื่อต้นไม้เริ่มเข้าไปปรับปรุงและอาศัยอยู่ เขาก็ได้พบกับวิญญาณของธารน้ำที่ยังคงวนเวียนและยึดติดอยู่ ณ ที่แห่งนั้น และเขา ก็เป็นคน ๆ เดียวที่สามารถสื่อสารกับธารน้ำได้
ธารน้ำไม่สามารถไปเกิดใหม่ได้เพราะยังมีบ่วงในจิตใจที่แก้ยังไงก็แก้ไม่ออก ทั้งเรื่องที่เธอทำยังไงก็ไปเกิดใหม่ไม่ได้ และทำยังไงก็ไม่สามารถจำสาเหตุและเหตุการณ์ที่ทำให้เธอตัดสินใจฆ่าตัวตายได้ ธารน้ำจึงใช้โอกาสนี้ขอความช่วยเหลือจากต้นไม้ให้ไปสืบเรื่องของ ที (พุฒิชัย เกษตรสิน) ดาราดาวรุ่งที่เป็นรักแรกและรักเดียวของธารน้ำ และนี่จึงเป็นจุดเริ่มต้นของภารกิจเชื่อมรอยร้าวของครอบครัวที่เคยแตกสลายให้ผสานกลับมาเป็นดังเดิม ด้วยพลังแห่งความรักที่เขามีเพียงคนเดียว
นักแสดง > นักแสดงนำ

พุฒิชัย เกษตรสิน (ปัจจุบัน) / พรพิพัฒน์ พัฒนเศรษฐานนท์ (วัยรุ่น) รับบท ธีรพล รอดประเสริฐ / ที
ลภัสลัล จิรเวชสุนทรกุล รับบท ธารน้ำ ขวัญอยู่
ปุริม รัตนเรืองวัฒนา รับบท รชต ขวัญอยู่ (ต้นไม้)
พลอยชมพู ศุภทรัพย์ รับบท น้อยหน่า
สันติสุข พรหมศิริ รับบท เชษฐ์ ขวัญอยู่
สรวงสุดา ลาวัณย์ประเสริฐ รับบท อร ขวัญอยู่
สรพงศ์ ชาตรี รับบท ลุงต่าย
กัลยา เลิศเกษมทรัพย์ รับบท วรรณ
กิตติพัทธ์ ชลารักษ์ รับบท ลูกกอล์ฟ
ดารณีนุช ปสุตนาวิน รับบท แม่ผึ้ง
เฟี้ยว์ฟ้าว สุดสวิงริงโก้ รับบท ชมพู่
ธนบูลย์ วัลลภศิรินันท์ (ปัจจุบัน) / วชิรวิชญ์ เรืองวิวรรธน์ (วัยรุ่น) รับบท พนา
กร คุณาธิปอภิสิริ รับบท ท็อป
อลีสญาฌ์ ทอย รับบท เจน
ศุกล ศศิจุลกะ รับบท ปรัช
ทศพล ศิริวิวัฒน์ รับบท ต้น
อินทิรา ยืนยง รับบท ดิว
นักแสดง > นักแสดงรับเชิญ

ณฉัตร จันทพันธ์ รับบท นิกกี้ พิธีกรรายการรถโรงเรียน
เลโอ โซสเซย์ รับบท เลโอ พิธีกรรายการรถโรงเรียน
พีรวัส แสงโพธิรัตน์ รับบท คริส
ปราชญา เรืองโรจน์ รับบท สิงโต
วัชระ สุขชุม รับบท เจนนี่
จิรกิตติ์ ถาวรวงศ์ รับบท ปืน
รางวัลและการเข้าชิง

| ปี | ผู้มอบรางวัล | สาขาที่เข้าชิง | ผู้ได้รับเสนอชื่อ | ผลการตัดสิน |
| --- | --- | --- | --- | --- |
| 2562 | รางวัลนาฏราช ครั้งที่ 10 | บทโทรทัศน์ยอดเยี่ยม | ขนิษฐา ขวัญอยู่ ภาคภูมิ นันตาลิตร | เสนอชื่อเข้าชิง |
| 2562 | 24th Asian Television Awards | Best Actor in a Supporting Role (นักแสดงสมทบชายยอดเยี่ยม) | ปุริม รัตนเรืองวัฒนา | เสนอชื่อเข้าชิง |
แหล่งข้อมูลอื่น

เรื่องย่อ Happy Birthday วันเกิดของนาย วันตายของฉัน
ห้องเอมส์

ห้องเอมส์
ห้องเอมส์ (Ames room) เป็นห้องที่สร้างขึ้นสำหรับสร้างภาพลวงตา คิดคันโดย อเด็มเบิร์ต เอมส์ ในปี พ.ศ. 2489
ห้องเอมส์เมื่อมองจากด้านหน้าจะดูเหมือนเป็นห้องทรงสี่เหลี่ยมมุมฉาก แต่ที่จริงแล้วเป็นรูปสี่เหลี่ยมคางหมู และด้านที่ลึกกว่าจะสร้างให้มีขนาดใหญ่กว่า
วัดหนองกระธาตุ

| วัดหนองกระธาตุ |
| --- | --- |

ชื่อสามัญ: วัดหนองกระธาตุ (Wat-nong-ka-that)
ที่ตั้ง: เลขที่ 1 บ.หนองกระธาตุ ม.5 ต.โคกสะอาด อ.หนองแซง จ.สระบุรี
ประเภท: วัดราษฎร์
นิกาย: มหานิกาย (เถรวาท)
พระประธาน: พระพุทธชินราช ขนาดพระเพลากว้าง 40 นิ้ว สูง 76 นิ้ว
เจ้าอาวาส: พระมาโนช
 สถานีย่อยพระพุทธศาสนา
วัดหนองกระธาตุ ตั้งอยู่เลขที่ 1 บ้านหนองกระธาตุ หมู่ที่ 5 ตำบลโคกสะอาด อำเภอหนองแซง จังหวัดสระบุรี สังกัดคณะสงฆ์มหานิกาย มีฐานะเป็นวัดราษฎร์ ที่ดินที่ตั้งวัดมีเนื้อที่ 7 ไร่ 3 งาน 20 ตารางวา พื้นที่ตั้งวัดเป็นที่ราบ.
2. ประวัติ

วัดหนองกระธาตุ ตั้งเมื่อ พ.ศ. 2300 โดยนายเริง ไม่ทราบนามสกุล เป็นผู้บริจาคที่ดินให้สร้างวัด และได้ตั้งชื่อวัดตามชื่อของหมู่บ้าน ซึ่งบริเวณที่ตั้งของหมู่บ้านนี้มีหนองน้ำใหญ่และมีพืชชนิดหนึ่งขึ้นอยู่เป็นจำนวนมากมีลักษณะเป็นเคลือเถาวัลย์ เรียกว่า "เคลือพระธาตุ" จึงได้นำมาตั้งเป็นชื่อหมู่บ้านและตั้งเป็นชื่อวัดด้วย
ภายในวัดยังมีโรงเรียนประถมศึกษาตั้งอยู่ด้วย  ซึ่งทางวัดก็ได้ให้ความอุปถัมภ์ตลอดมาจนปัจจุบัน
วัดหนองกระธาตุ ได้รับพระราชทานวิสุงคามสีมาเมื่อวันที่ 27 สิงหาคม  พ.ศ. 2527 เขตวิสุงคามสีมากว้าง 11.5 เมตร ยาว 23.5 เมตร.
2. ประวัติ > 3. เสนาสนะ

3.1 อุโบสถ กว้าง 5 เมตร ยาว 12 เมตร สร้างเมื่อ พ.ศ. 2520 เป็นอาคารคอนกรีตเสริมเหล็ก  ได้รับพระราชทานวิสุงคามสีมาเมื่อวันที่ 27 สิงหาคม  พ.ศ. 2527 เขตวิสุงคามสีมากว้าง 11.5 เมตร ยาว 23.5 เมตร
3.2 ศาลาการเปรียญ กว้าง 12 เมตร ยาว 31.5 เมตร สร้างเมื่อ พ.ศ. 2531 เป็นอาคารคอนกรีตเสริมเหล็ก ทรงไทย 2 ชั้น
3.3 หอสวดมนต์ กว้าง 20 เมตร ยาว 29.5 เมตร สร้างเมื่อ พ.ศ. 2547 เป็นอาคารทรงไทยครึ่งตึกครึ่งไม้
3.4 กุฏิสงฆ์ จำนวน 3 หลัง เป็นอาคารไม้ 1 หลัง ครึ่งตึกครึ่งไม้ 1 หลัง และอาคารคอนกรีตเสริมเหล็ก 1 หลัง
3.5 ศาลาอเนกประสงค์ กว้าง 10 เมตร ยาว 25 เมตร สร้างเมื่อ พ.ศ. 2542 เป็นอาคารครึ่งตึกครึ่งไม้
นอกจากนี้ ยังมี ฌาปนสถาน 1 หลัง หอระฆัง 1 หลัง.
2. ประวัติ > 4. ปูชนียวัตถุ

4.1 พระประธานในอุโบสถ พุทธลักษณะ เป็นพระพุทธชินราช ขนาดพระเพลากว้าง 40 นิ้ว สูง 76 นิ้ว สร้างเมื่อ พ.ศ. 2520
4.2 พระประธานในศาลาการเปรียญ ปางสมาธิ ขนาดพระเพลากว้าง 50 นิ้ว สูง 85 นิ้ว สร้างเมื่อ พ.ศ. 2536.
5. การบริหารและการปกครอง

1. พระสีมา                 พ.ศ. -  ถึง พ.ศ. -
2. พระเพชร                พ.ศ. 2411  ถึง พ.ศ. 2412
3. พระสด	                  พ.ศ. 2413  ถึง พ.ศ. 2441
4. พระตุ่น                  พ.ศ. 2442   ถึง พ.ศ. 2455
5. พระสงค์                 พ.ศ. 2456   ถึง พ.ศ. 2466
6. พระยอด                 พ.ศ. 2467  ถึง พ.ศ. 2480
7. พระชมภู	                 พ.ศ. 2481  ถึง พ.ศ. 2484
8. พระอ่อน ธิติญาโณ	          พ.ศ. 2485  ถึง พ.ศ. 2495
9. พระเม้า กนฺตสีโล            พ.ศ. 2496   ถึง พ.ศ. 2499
10. พระครูผาสุกิจโสภณ         พ.ศ. 2500   ถึง พ.ศ. 2547
11. พระปลัดทวิช ฐิติมโน        พ.ศ. 2548 ถึง พ.ศ. 2551
12. พระใบฏีกาตุลยวัตร จนฺทสาโร  พ.ศ. ๒๕๕๑ ถึง พ.ศ. ๒๕๕๔
13. พระมาโนช               พ.ศ. ๒๕๕๔ ถึง ปัจจุบัน .
5. การบริหารและการปกครอง > ลำดับเจ้าอาวาส

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
ลำดับเจ้าอาวาสวัดหนองกระธาตุ ต.โคกสะอาด อ.หนองแซง จ.สระบุรี 
| ลำดับที่ | รายนาม/สมณศักดิ์ | ตำแหน่ง | เริ่มวาระ | สิ้นสุดวาระ | หมายเหตุ |  |
| 1 | พระสีมา | เจ้าอาวาส | พ.ศ. - | พ.ศ. - |  |  |
| 2 | พระเพชร | เจ้าอาวาส | พ.ศ. 2411 | พ.ศ. 2412 |  |  |
| 3 | พระสด | เจ้าอาวาส | พ.ศ. 2413 | พ.ศ. 2441 |  |  |
| 4 | พระตุ่น | เจ้าอาวาส |  พ.ศ. 2442 | พ.ศ. 2455 |  |  |
| 5 | พระสงค์ | เจ้าอาวาส | พ.ศ. 2456 | พ.ศ. 2466 |  |  |
| 6 | พระยอด | เจ้าอาวาส | พ.ศ. 2467 | พ.ศ. 2480 |  |  |
| 7 | พระชมภู	 | เจ้าอาวาส | พ.ศ. 2481 | พ.ศ. 2484 |  |  |
| 8 | พระอ่อน ธิติญาโณ | เจ้าอาวาส | พ.ศ. 2485 | พ.ศ. 2495 |  |  |
| 9 | พระเม้า กนฺตสีโล | เจ้าอาวาส | พ.ศ. 2496 | พ.ศ. 2499 |  |  |
| 10 | พระครูผาสุกิจโสภณ | เจ้าอาวาส | พ.ศ. 2500 | พ.ศ. 2547 |  |  |
| 11 | พระปลัดทวิช ฐิติมโน | เจ้าอาวาส | พ.ศ. 2548 | พ.ศ. 2551 |  |  |
| 12 | พระใบฏีกาตุลยวัตร จนฺทสาโร | เจ้าอาวาส | พ.ศ. 2551 | พ.ศ. 2554 |  |  |
| 1ุ3 | พระมาโนช | เจ้าอาวาส | พ.ศ. 2554 | - | ปัจจุบัน |  |
วัดสว่างสามัคคี (อำเภอศรีเทพ)

| วัดสว่างสามัคคี |
| --- | --- |

ชื่อสามัญ: วัดสว่างสามัคคี (Wat sawang samaki)
ที่ตั้ง: 1/2 บ.กลาง ม.2 ต.สระกรวด อ.ศรีเทพ จ.เพชรบูรณ์
ประเภท: วัดราษฎร์
นิกาย: มหานิกาย (เถรวาท)
พระประธาน: พระพุทธรูป ปางมารวิชัย ขนาดพระเพลากว้าง - นิ้ว สูง - นิ้ว
เจ้าอาวาส: พระมหาทวีป ธมฺมิโก
 สถานีย่อยพระพุทธศาสนา
วัดสว่างสามัคคี ตั้งอยู่ที่ 1/2 บ้านกลาง หมู่ที่ 2 ตำบลสระกรวด อำเภอศรีเทพ จังหวัดเพชรบูรณ์ สังกัดคณะสงฆ์มหานิกาย ที่ดินตั้งวัดทั้งหมด 20 ไร่ ตำแหน่งที่ดินระหว่าง 52391 V 2206 - 9,5 เลขที่ดิน 81 หน้าสำรวจ 2707 ตำบลสระกรวด โฉนดที่ดินเลขที่ 18397 เล่มที่ 184 หน้า 97 อ.ศรีเทพ จ.เพชรบูรณ์.
อาณาเขต

ทิศเหนือ     ติดหมู่บ้าน และโรงเรียนอนุบาลศรีเทพ
ทิศใต้       ติดหมู่บ้าน
ทิศตะวันออก  ติดถนนคชเสนีย์
ทิศตะวันตก   ติดทุ่งนา
ประวัติ

วัดสว่างสามัคคี ได้มีการริเริ่มสร้างเมื่อปี พ.ศ. 2493 โดยมี นายใหม่ ตระกุดราช ได้บริจาคที่ดินให้สร้างวัด และพร้อมด้วยชาวบ้านได้ช่วยกันสร้างเสนาสนะตั้งแต่วันที่ 2 เมษายน พ.ศ. 2511 ถึงวันที่ 1 เมษายน พ.ศ. 2516 ได้รับหนังสืออนุญาตให้สร้างวัดเมื่อวันที่ 17 พฤษภาคม พ.ศ. 2511
กระทรวศึกษาธิการได้ประกาศตั้งให้เป็นวัดเมื่อ วันที่ 3 มิถุนายน พ.ศ. 2521 ชาวบ้านเรียกว่า "วัดบ้านกลาง" ตามชื่อหมู่บ้าน ได้รับพระราชทานวิสุงคามสีมาเมื่อ วันที่ 21 ตุลาคม พ.ศ. 2517 มีเขตวิสุงคามสีมา กว้าง 40 เมตร ยาว 80 เมตร ผูกพัทธสีมาเมื่อวันที่ 21 มกราคม พ.ศ. 2520
ประวัติ > อาคารเสนาสนะ

มี อุโบสถ ศาลาการเปรียญ กุฏิสงฆ์
ประวัติ > ปูชนียวัตถุ

1. พระประธานในอุโบสถ พุทธลักษณะ เป็นพระพุทธรูปปางมารวิชัย ขนาดพระเพลากว้าง - นิ้ว สูง - นิ้ว
การบริหารและการปกครอง

1. พระอาจารย์ทองแดง
2. พระอาจารย์คำนาย
3. พระครูสิริพัชรคุณ (ศรีนวล สิริมงฺคโล) 1 ก.ค. พ.ศ. 2515 ถึง 16 ก.ย. พ.ศ. 2555
4. พระมหาทวีป ธมฺมิโก (ปัจจบัน)
พันธมิตรสายการบิน

พันธมิตรสายการบิน คือ การรวมกลุ่มกันระหว่างสายการบินสองสายหรือมากกว่าขึ้นไป โดยมีจุดมุ่งหมายเพื่อให้ความร่วมมือกันในด้านต่างๆ เช่น ข้อตกลงการบินโดยใช้รหัสเที่ยวบินร่วมกัน (หรือบางครั้งอาจไม่ได้ใช้รหัสเที่ยวบินร่วมกัน แต่สามารถเชื่อมต่อเที่ยวบินกันระหว่างเที่ยวบินในพันธมิตรฯ สองเที่ยวบินหรือมากกว่า), จัดตั้งรายการสะสมแต้มการบินร่วมกัน, การประชาสัมพันธ์ร่วมกันในนามพันธมิตรสายการบิน เป็นต้น พันธมิตรสายการบินที่สำคัญๆ มีอยู่สามกลุ่มได้แก่ สตาร์อัลไลแอนซ์, วันเวิลด์และสกายทีม
นอกจากนี้ยังมีพันธมิตรสายการบินกลุ่มอื่นอีก เช่น วานิลลาอัลไลแอนซ์ ที่เป็นการรวมกลุ่มกันของสายการบินในประเทศหมู่เกาะในมหาสมุทรอินเดีย, ยู-ฟลายอัลไลแอนซ์ และ แวลูอัลไลแอนซ์ ที่เป็นการรวมกลุ่มกันของสายการบินต้นทุนต่ำ รวมถึงพันธมิตรสายการบินขนส่งสินค้า ได้แก่ สกายทีมคาร์โก (SkyTeam Cargo) และวาวคาร์โกอัลไลแอนซ์ (WOW Cargo Alliance)
สำหรับกลุ่มของสายการบินที่เป็นเครือเดียวกันทั้งหมดหรือใช้ชื่อยี่ห้อเดียวกันอยู่แล้วทั้งหมดตั้งแต่ต้น เช่น กลุ่มแอร์เอเชีย หรือกลุ่มไลอ้อนแอร์ นั้นไม่ถือว่าเป็นพันธมิตรสายการบิน
พันธมิตรสายการบินอื่นๆ

วานิลลาอัลไลแอนซ์ (Vanilla Alliance หรือ Alliance Vanille) เป็นการรวมกลุ่มกันของสายการบินในประเทศหมู่เกาะในมหาสมุทรอินเดีย ก่อตั้งเมื่อ ค.ศ. 2015 มีสมาชิก 5 รายคือ
(UU) แอร์ออสตรัล (ผู้ร่วมก่อตั้ง)
(MD) แอร์มาดากัสการ์ (ผู้ร่วมก่อตั้ง)
(MK) แอร์มอริเชียส (ผู้ร่วมก่อตั้ง)
(HM) แอร์เซเชลส์ (ผู้ร่วมก่อตั้ง)
(I7) Int'Air Îles (ผู้ร่วมก่อตั้ง)
ยู-ฟลายอัลไลแอนซ์ (U-FLY Alliance) ก่อตั้งเมื่อ ค.ศ. 2016 มีสมาชิกเป็นสายการบินต้นทุนต่ำ 5 รายคือ
(UO) ฮ่องกงเอ็กซเพรส (ผู้ร่วมก่อตั้ง)
(8L) ลักกี้แอร์ (ผู้ร่วมก่อตั้ง)
(UQ) อุรุมชีแอร์ (ผู้ร่วมก่อตั้ง)
(PN) เวสต์แอร์ (สายการบินจีน) (ผู้ร่วมก่อตั้ง)
(ZE) อีสตาร์เจ็ต (มาเข้าร่วมในภายหลัง)
แวลูอัลไลแอนซ์ (Value Alliance) ก่อตั้งเมื่อ ค.ศ. 2016 ปัจจุบันมีสมาชิกเป็นสายการบินต้นทุนต่ำ 5 รายคือ
(5J) เซบูแปซิฟิก (ผู้ร่วมก่อตั้ง)
(7C) เชจูแอร์ (ผู้ร่วมก่อตั้ง)
(DD) นกแอร์ (ผู้ร่วมก่อตั้ง)
(TR) สกู๊ต (ผู้ร่วมก่อตั้ง)
(DG) Cebgo (สายการบินในเครือเซบูแปซิฟิก)
ไทเกอร์แอร์ออสเตรเลีย (ผู้ร่วมก่อตั้ง) ได้ออกจากการเป็นสมาชิกไปในปี ค.ศ. 2018 และ วานิลลาแอร์ ผู้ร่วมก่อตั้งแวลูอัลไลแอนซ์อีกรายกำลังจะปิดตัวลงเพื่อควบรวมกิจการกับสายการบินพีช จึงออกจากการเป็นสมาชิกตั้งแต่วันที่ 30 มีนาคม 2019 ส่วนนกสกู๊ตได้ปิดกิจการลงใน ค.ศ. 2020 จึงพ้นสมาชิกภาพไป
ส่วนแบ่งการตลาดของพันธมิตรสายการบิน วัดจากความสามารถการขนส่งของเครือข่ายใน ค.ศ. 2007